
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 114 

7 Ιουλίου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

179 Ένωση των κοινοτήτων Αγίου Παύλου και Νέας 

Καλλικράτειας της Επαρχίας και του Νομού 
Χαλκιδικής σε δήμο Καλλικράτειας. 1 

180 Ένδειξη της καταναλώσεως ενέργειας και λοι¬ 
πών πόρων των οικιακών συσκευών με την επι¬ 
σήμανση και την παροχή ομοιόμορφων πληρο¬ 
φοριών σχετικά με τα προϊόντα, σε συμμόρ¬ 
φωση προς την Οδηγία του Συμβουλίου των 
Ευρωπαϊκών Κοινοτήτων 92/75/ΕΟΚ της 


22ας Σεπτεμβρίου 1992. 2 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 179 (1) 


Ένωση των κοινοτήτων Αγίου Παύλου και Νέας Καλλι- 

κράτειας της Επαρχίας και του Νομού Χαλκιδικής σε 

δήμο Καλλικράτειας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 4 του δημοτι¬ 
κού και κοινοτικού κώδικα (Π.Δ. 323/89 Α' 146). 

2. Τις διατάξεις του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α 137) σε 
συνδυασμό με τις διατάξεις του άρθρου 4 του Π.Δ. 
137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α 51). 

3. Τις 22/92 και 130/93 αποφάσεις των κοινοτικών 
συμβουλίων Αγίου Παύλου και Ν. Καλλικράτειας αντί¬ 
στοιχα. 

4. Την σύμφωνη γνώμη του Συμβουλίου του άρθρου 
8 του Π.Δ. 323/1989, της Νομαρχίας Χαλκιδικής που 
διατυπώθηκε στο από 24.1.1994 πρακτικό του. 

5. Τις διατάξεις του άρθρου 29Α του Ν. 1558/1985, 
όπως προστέθηκε σ’ αυτό με το άρθρο 27 του Ν. 
2081/1992 (Α 154). 

6. Την 24197/Γ 3812/24.11.1993 κοινή απόφαση 
των Υπουργών Εθνικής Οικονομίας και Εσωτερικών 


«Κύρωση των αποτελεσμάτων του πραγματικού πλη¬ 
θυσμού της γενικής απογραφής πληθυσμού της 17ης 
Μαρτίου 1991» (ΦΕΚ 882/6.12.1993 τεύχος Β). 

7. Το γεγονός, ότι από τις διατάξεις του παρόντος 
διατάγματος προκαλείται δαπάνη σε βάρος του κρατι¬ 
κού προϋπολογισμού, το ύψος της οποίας δεν δύναται 
να υπολογισθεί. 

8. Την 217/1994 απόφαση του Συμβουλίου της Επι¬ 
κράτειας με πρόταση του Υπουργού Εσωτερικών, απο¬ 
φασίζουμε: 

Άρθρο μόνο 

Οι κοινότητες Αγίου Παύλου και Ν. Καλλικράτειας 
της Επαρχίας και του Νομού Χαλκιδικής ενώνονται και 
αποτελούν δήμο με το όνομα δήμος «Καλλικράτειας» 
και έδρα τον συνοικισμό Νέα Καλλικράτεια της τέως 
κοινότητας. 

Στον Υπουργό Εσωτερικών αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 5 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 
Α. ΤΣΟΧΑΤΖΟΠΟΥΛΟΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 180 (2) 

Ένδειξη της καταναλώσεως ενέργειας και λοιπών πό¬ 
ρων των οικιακών συσκευών με την επισήμανση και 
την παροχή ομοιόμορφων πληροφοριών σχετικά με 
τα προϊόντα, σε συμμόρφωση προς την Οδηγία του 
Συμβουλίου των Ευρωπαϊκών Κοινοτήτων 92/75/ 
ΕΟΚ της 22ας Σεπτεμβρίου 1992. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α). 

2. Τις διατάξεις του άρθρου 4 του Ν. 1338/83 
«Εφαρμογή του Κοινοτικού Δικαίου» (ΦΕΚ 34/Α), όπως 

αυτό αντικαταστάθηκε με την παρ. 4 του άρθρου 6 του 
Ν. 1440/84 «Συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανι¬ 
σμού Εφοδιασμού ΕΙΙΒΑΤΟΜ» (ΦΕΚ 70/Α), του άρ¬ 
θρου 31 του Ν. 2076/1992 (ΦΕΚ 130/Α), καθώς και 
του άρθρου 2 παρ. 2 του Ν. 2077/1992 (ΦΕΚ 136/Α). 

3. Τις διατάξεις του άρθρου 27 του Ν. 2081/1992 
(ΦΕΚ 154/Α), με το οποίο προσετέθη άρθρο 29Α στο 
Ν. 1558/1985 (Α 134). 

4. Την υπ’ αριθ.1026431 /268/0006Α Απόφαση του 
Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 154/Β/1994). 

5. Το γεγονός ότι από τις διατάξεις του παρόντος δεν 
προκύπτει δαπάνη εις βάρος του Κρατικού Προϋπολο¬ 
γισμού. 

6. Την υπ’ αριθ. 166/22.4.1994 γνωμοδότηση του 
Συμβουλίου της Επικράτειας με πρόταση του Υπουρ¬ 
γού Βιομηχανίας, Ενέργειας και Τεχνολογίας, του 
Υπουργού Εθνικής Οικονομίας και του Υφυπουργού 
Οικονομικών, αποφασίζουμε: 

Αρθρο 1 

Σκοπός του παρόντος Διατάγματος είναι η προσαρ¬ 
μογή της Ελληνικής Νομοθεσίας προς την οδηγία 92/ 
75/ΕΟΚ της 22ας Σεπτεμβρίου 1992 του Συμβουλίου 
των Ευρωπαϊκών Κοινοτήτων, για την ένδειξη της κα¬ 
τανάλωσης ενέργειας και λοιπών πόρων των οικιακών 
συσκευών με την επισήμανση και την παροχή ομοιό¬ 
μορφων πληροφοριών σχετικά με τα προϊόντα, που δη- 
μοσιεύθηκε στην επίσημη Εφημερίδα των Ευρωπαϊκών 
Κοινοτήτων 1_ 297/13.10.92. 

1. Προκειμένου να δοθεί στους καταναλωτές η ευχέ¬ 
ρεια να επιλέγουν αποδοτικότερες, από άποψη κατα- 
ναλώσεως ενέργειας, συσκευές, παρέχονται σε αυ¬ 
τούς πληροφορίες όσον αφορά την ενέργεια και τους 
άλλους βασικούς πόρους που αυτές καταναλώνουν. 

Το Διάταγμα αυτό εφαρμόζεται στα ακόλουθα είδη 
οικιακών συσκευών, ακόμη και αν πωλούνται για μη οι¬ 
κιακή χρήση: 

- Ψυγεία, καταψύκτες και συνδυασμοί τους. 

- Πλυντήρια ρούχων, στεγνωτήρια και συνδιασμοί τους 

- Πλυντήρια πιάτων. 

- Φούρνοι. 

- θερμοσίφωνες. 

- Φωτιστικές πηγές. 

- Συσκευές κλιματισμού. 

2. Το παρόν Διάταγμα δεν εφαρμόζεται για την εν¬ 
δεικτική πινακίδα ισχύος ή το ισοδύναμο σήμα που τί¬ 
θεται στις οικιασκές συσκευές για λόγους ασφαλείας. 

3. Για τους σκοπούς του παρόντος Διατάγματος, νο¬ 
είται ως: 

- «έμπορος», ο λιανοπωλητής ή οποιοδήποτε άλλο 
πρόσωπο πωλεί, μισθώνει, προσφέρει για μίσθωση - 
αγορά ή εκθέτει οικιακές συσκευές προοριζόμενες για 
τελικούς χρήστες, 

- «προμηθευτής», ο κατασκευαστής ή ο εξουσιοδοτη¬ 
μένος αντιπρόσωπός του στην Κοινότητα ή το πρό¬ 


σωπο που θέτει το προϊόν στην Κοινοτική Αγορά, 

- «φυλλάδιο οδηγιών», ο τυποποιημένος πίνακας πλη¬ 
ροφοριών που αφορά την εκάστοτε συσκευή, 

- «άλλοι βασικοί πόροι», το νερό, τα χημικά προϊόντα ή 
όποια άλλη ουσία καταναλώνει η συσκευή στην κανο¬ 
νική της χρήση, 

- «συμπληρωματικές πληροφορίες», οι πληροφορίες 
σχετικές με την απόδοση μιας συσκευής, οι οποίες 
αφορούν την κατανάλωση ενέργειας ή άλλων βασικών 
πόρων. 

4. Για τις συσκευές «από δεύτερο χέρι», δεν υπάρχει 
υποχρέωση επιθέσεως ετικέττας ή προμήθειας φυλλα¬ 
δίου οδηγιών. 

Άρθρο 2 

1. Οι πληροφορίες για την κατανάλωση ηλεκτρικής 
ενέργειας και άλλων μορφών ενέργειας καθώς και άλ¬ 
λων βασικών πόρων και οι συμπληρωματικές πληροφο¬ 
ρίες παρέχονται στους καταναλωτές μέσω ενημερωτι¬ 
κού φυλλαδίου οδηγιών και ετικέττας σχετικών με τις 
οικιακές συσκευές οι οποίες προσφέρονται προς πώ¬ 
ληση, μίσθωση, μίσθωση - αγορά ή εκτίθενται προορι- 
ζόμενες για τελικούς χρήστες. 

2. Καταρτίζεται επαρκής τεχνικός φάκελος, ώστε να 
καθίσταται δυνατή η εκτίμηση της ακρίβειας των πλη¬ 
ροφοριών που περιλαμβάνονται στην ετικέττα και στο 
φυλλάδιο οδηγιών. 

Ο φάκελος αυτός περιλαμβάνει τα ακόλουθα: 

- Γενική περιγραφή του προϊόντος. 

- Αποτελέσματα των υπολογισμών σχεδιασμού οι 
οποίοι γίνονται όπου χρειάζεται. 

- Εκθέσεις για τις δοκιμές, εφόσον υπάρχουν, μεταξύ 
των οποίων περιλαμβάνονται και εκείνες που πραγμα¬ 
τοποιούνται από αναγνωρισμένους οργανισμούς. 

- Όταν οι τιμές συνάγονται από αντίστοιχες που έχουν 
ληφθεί για παρεμφερή μοντέλα, οι ίδιες πληροφορίες 
που παρέχονται για τα μοντέλα αυτά. 

3. Ο προμηθευτής καταρτίζει τον τεχνικό φάκελο, ο 
οποίος περιγράφεται στην παράγραφο 3. 

Ο προμηθευτής διατηρεί στη διάθεση των αρμοδίων 
Υπηρεσιών του Υπουργείου Βιομηχανίας, Ενέργειας 
και Τεχνολογίας, προς έλεγχο, το φάκελο αυτό για χρο¬ 
νικό διάστημα πέντε (5) ετών μετά την κατασκευή του 
τελευταίου προϊόντος. 

Άρθρο 3 

1. Όλοι οι προμηθευτές που διαθέτουν στην αγορά 
οικιακές συσκευές οφείλουν να παρέχουν ετικέττα, 
σύμφωνα με το παρόν Προεδρικό Διάταγμα. Οι χρησι¬ 
μοποιούμενες ετικέττες πρέπει σε όλες τις περιπτώ¬ 
σεις να είναι σύμφωνες προς το παρόν Προεδρικό Διά¬ 
ταγμα. 

2. Εκτός από τις ετικέττες, οι προμηθευτές παρέ¬ 
χουν φυλλάδιο οδηγιών με πληροφορίες για το προϊόν. 
Το εν λόγω φυλλάδιο οδηγιών περιέχεται σε όλα τα 
έντυπα σχετικά με το προϊόν ή στην περίπτωση που ο 
προμηθευτής δεν παρέχει έντυπα, μαζί με κάθε άλλο 
τύπο εγγράφων πληροφοριών που χορηγεί ο προμη¬ 
θευτής μαζί με την συσκευή. Τα χρησιμοποιούμενα 
φυλλάδια οδηγιών πρέπει σε όλες τις περιπτώσεις να 

είναι σύμφωνα προς το παρόν Προεδρικό Διάταγμα. 

3. Οι προμηθευτές είναι υπεύθυνοι για την ακρίβεια 
των πληροφοριών που περιέχονται στις ετικέττες και 
στα φυλλάδια οδηγιών που παρέχουν. 

4. Ο προμηθευτής θεωρείται ότι έχει δώσει τη συ¬ 
γκατάθεσή του για τη δημοσίευση των πληροφοριών 
που περιέχονται στην ετικέττα ή στο φυλλάδιο οδη¬ 
γιών. 

Αρθρο 4 

Σχετικά με την επισήμανση και τις πληροφορίες για 
το προϊόν, εφαρμόζονται τα ακόλουθα: 

α. Κατά την παρουσίαση σε εκθεσιακό χώρο οικιακής 
συσκευής, οι έμποροι τοποθετούν κατάλληλη ετικέττα 
στη σαφώς ορατή θέση και στην Ελληνική Γλώσσα. 

β. Ο προμηθευτής παρέχει δωρεάν τις αναγκαίες 
ετικέττες στους εμπόρους, που αναφέρονται στην 
παρ. (α). Οι προμηθευτές επιλέγουν σύστημα της αρέ¬ 
σκειας τους για την παράδοση των ετικεττών. Ωστόσο, 
όταν ο έμπορος υποβάλει αίτηση για ετικέττες, οι προ¬ 
μηθευτές οφείλουν να εξασφαλίσουν την ταχεία παρά¬ 
δοσή τους. 

Αρθρο 5 

Υποχρεώσεις προμηθευτών και εμπόρων. 

Απαγορεύεται η επίθεση ετικεττών, σημάτων, συμ¬ 
βόλων ή επιγραφών σχετικών με την κατανάλωση ενέρ¬ 
γειας που δεν είναι σύμφωνες προς τις απαιτήσεις του 
παρόντος Προεδρικού Διατάγματος, εφόσον η τοπο¬ 
θέτησή τους ενδέχεται να συμβάλλει σε λάθος ή να 
οδηγήσει σε σύγχυση. Η απαγόρευση αυτή δεν εφαρ¬ 
μόζεται για τα κοινοτικά ή εθνικά οικολογικά συστή¬ 
ματα επισημάνσεως για την προστασία του περιβάλλο¬ 
ντος. 

Αρθρο 6 

Οι αρμόδιες υπηρεσίες του Υπουργείου Βιομηχα¬ 
νίας, Ενέργειας και Τεχνολογίας θεωρούν ότι οι ετικέτ¬ 
τες και τα φυλλάδια οδηγιών είναι σύμφωνα προς τις 
διατάξεις του παρόντος Προεδρικού Διατάγματος, μέ¬ 
χρι αποδείξεως του αντιθέτου. Οι αρμόδιες υπηρεσίες 
του Υπουργείου Βιομηχανίας, Ενέργειας και Τεχνολο¬ 
γίας μπορούν να απαιτούν από τους προμηθευτές να 
αποδεικνύουν, κατά την έννοια του άρθρου 2 παρ. 3, 
την ακρίβεια των πληροφορικών που περιέχονται στις 
ετικέττες και τα φυλλάδια οδηγικών τους, εφόσον 
υπάρχουν υπόνοιες ότι οι πληροφορίες αυτές είναι 
ανακριβείς. 


Άρθρο 7 

Κυρώσεις. 

1. Οποιοσδήποτε κατασκευάζει, εισάγει, πωλεί και 
γενικά θέτει σε κυκλοφορία οικιακές συσκευές, κατά 
παράβαση των διατάξεων του παρόντος Προεδρικού 
Διατάγματος ή εμποδίζει τον σχετικό έλεγχο τιμωρείται 
με πρόστιμο μέχρι 5.000.000 δρχ. 

2. Τα πρόστιμα επιβάλλονται με απόφαση του Διευ¬ 
θυντή της αρμόδιας Υπηρεσίας του Υπουργείου Βιομη¬ 
χανίας, Ενέργειας και Τεχνολογίας. Με την ίδια από¬ 
φαση είναι δυνατό να αποσύρονται από την αγορά, με 
μέριμνα του προμηθευτή ή και να απαγορεύεται η πε¬ 
ραιτέρω διάθεση των ανωτέρω οικιακών συσκευών. 

3. Τα ανωτέρω πρόστιμα βεβαιώνονται και εισπράτ- 
τονται σύμφωνα με τις ισχύουσες διατάξεις περί δημο¬ 
σίων εσόδων. 

4. Κατά της αποφάσεως επιβολής προστίμου ή πε¬ 
ριορισμού της κυκλοφορίας είναι δυνατή μέσα σ’ ένα 
μήνα από την κοινοποίηση στον υπόχρεο, η άσκηση 
προσφυγής ουσίας ενώπιον του Υπουργού Βιομηχα¬ 
νίας, Ενέργειας και Τεχνολογίας, ο οποίος υποχρεού- 
ται να αποφανθεί εντός εξήντα (60) ημερών από της 
υποβολής της προσφυγής σ’ αυτόν. 

Άρθρο 8 

Αρμόδια Υπηρεσία για την εφαρμογή των διατάξεων 
του παρόντος Προεδρικού Διατάγματος ορίζεται η 
Διεύθυνση 4η Κλαδική Βιομηχανικής Πολιτικής της Γε¬ 
νικής Γραμματείας Βιομηχανίας του Υπουργείου Βιο¬ 
μηχανίας Ενέργειας και Τεχνολογίας που ελέγχει τις οι¬ 
κιακές συσκευές από απόψεως ασφαλείας. 

Άρθρο 9 

Η ισχύς του παρόντος Διατάγματος αρχίζει την 1 η Ια¬ 
νουάριου 1994 

Στον Υπουργό Βιομηχανίας, Ενέργειας και Τεχνολο¬ 
γίας αναθέτουμε την δημοσίευση και εκτέλεση του πα¬ 
ρόντος Διατάγματος. 

Αθήνα, 5 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ. ΕΝΕΡΓ. & ΤΕΧΝ/ΓΙΑΣ 

Γ. ΠΑΠΑΝΤΩΝΙΟΥ Κ. ΣΗΜΙΤΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

Ν. ΚΥΡΙΑΖΙΔΗΣ 

ΕΘΙΜΙΚΟ ΤΥΠΟ Γ ΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιατρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ ΘΡ 

λειτουργούν καθημερινά από δ.ΟΟ’ έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοοίου Ταμείου Για πληροφορίες: τηλ.: 52.48.320 


Τιμές κατ ά τ ε ύχος της Ε ΦΗΜΕΡΙΔ Α Σ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 



Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Γ ια 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ' 


» 

10.000 

» 

500 

δ) 

» 

» 

» 

Δ 


» 

30.000 

» 

1 500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. 

& Ε.Π.Ε. 

» 

200.000 

» 

10 ΩΩΟ 

ια) 1 

Ία 

όλα 

τα Τεύχη εκτός ΤΑΕ-ΕΠΕ 

» 

100.000 

» 

ι ν/ · 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







